**Obavijesti za nastavnike**

1)Nastavničko vijeće u ponedjeljak u 8 sati

-ponedjeljak ćemo odraditi u jednoj smjeni a i cijeli tjedan

-nastavničko vijeće ćemo pomicati ako bude problema sa komunikacijom sa učenicima u prvim on line satima. Krenut ćemo kako smo ih i obavijestili prema postojećem rasporedu s tim što ćemo raditi u jednoj smjeni. O tome ćemo ih putem web stranice škole obavijestiti u nedjelju.

2)raspored

-redovan raspored ali u jednoj smjeni

-MZO nudi raspored TV predavanja za maturante na Sportskoj Tv od 12,45-14,00

-na Nastavničkom vijeću ćemo se dogovoriti kako to kombinirati

3)ulogiranje na Office 365

-još nekoliko nastavnika nije ulogirano. Slijedite upute prof. Špike u svezi toga. U svakom slučaju to je potrebno odraditi što hitnije.

4)komunikacija

-sve radnje do potpune uspostave on line nastave treba obaviti brzo i odgovorno. Ovo nije vježba. Ovo je borba za zdravlje i opstanak svih nas. Potrudite se dati sve od sebe da naši učenici osjete predanost , motiviranost i optimizam, To je jednostavno naš posao. Komunicirajte sa njima elektronskom poštom, uspostavite grupe za komunikaciju. Na razrednicima je veliki teret. Budite učenicima i njihovim roditeljima pristupačni za sva pitanja vezana uz ovaj vid obrazovanja. Radite na materijalima za nastavu na daljinu kako bi već u ponedjeljak učenicima mogli ponuditi neke linkove sa potrebnim sadržajem za vaše predmete, neke naputke i zadaće ili potpuno osmišljene nastavne sate. Sve vaše ideje, inovacije i nedoumice raspraviti ćemo na nastavničkom vijeću u ponedjeljak.

5)naglasci iz govora ministrice

* Zaposleni trebaju biti na svojim radnim mjestima u opsegu i terminu kako to odredi ravnatelj koji je odgovoran za dobro funkcioniranje škole i u ovim izmijenjenim okolnostima.
* Cilj je da do **srijede** uspostavimo funkcionalan sustav učenja na daljinu za sve učenike.
* Međutim, maturanti će već od ponedjeljka pratiti nastavu putem Sportske TV .
* Svi dani od ponedjeljka se računaju kao **nastavni dani** i upisuju se u **e-Dnevnik**.
* **Bilo kada u tijeku dana** je prihvatljivo da učenici **izvršavaju aktivnosti u virtualnim učionicama** i odrade svoje obaveze.
* Nastavnici trebaju **pratiti aktivnosti učenika**, davati im zadatke, poticati ih na rad i okupljati u virtualne učionice. Nužno je da učenici, koliko je god to moguće, dobiju povratnu informaciju o svojem radu i napretku (vrednovanje kao učenje, vrednovanje za učenje). Tijekom nadolazeća dva tjedna **nema ocjenjivanja** (vrednovanja ishoda učenja).
* Upozorite učenike na **primjerene oblike ponašanja** u virtualnom okruženju, što znači da vrijede slična pravila primjerenog ponašanja i ophođenja kao i u učionici. Što znači da učenici za neprimjerene oblike mogu snositi posljedice.
* Prva tri razreda SŠ neće pratiti preko TV, nego će materijale imati online i u virtualnim učionicama.
* Sve škole u ponedjeljak do 12 sati imaju rok za uspostavu komunikacijskih kanala, u ponedjeljak razrednici trebaju testirati virtualne razrede, u utorak predmetni nastavnici testiraju virtualne razrede, a od srijede počinje nastava u virtualnom razredu za sve škole.
* **MZO** će isporučivati **osnovni raspored sati za cijelu Hrvatsku** za sve nastavnike koji nemaju spremna online predavanja.
* Ako nastavnik ima gotova svoja predavanja, njegovi učenici ne moraju pratiti sadržaj koji je isporučio MZO, nego predmetni nastavnik u virtualnom razredu isporučuje sadržaj i aktivnosti, ali tada to mora biti jasno istaknuto na mrežnim stranicama škole.
* Molimo nastavnike da ne koriste mogućnost interaktivne videokonferecije u stvarnom vremenu kako ne bi preopteretili sustav. Preporučujemo korištenje unaprijed snimljenih video lekcija koje su pohranjene na nekom od globalnih servisa kao što je YouTube. Snimke pripremljene od strane MZO potrebno je koristiti davanjem poveznica učenicima, a ne preuzimanjem na računalo ili prebacivanjem na druge servise jer se time nepotrebno opterećuju sustavi za učenje na daljinu.

**DETALJNE UPUTE ZA IZVOĐENJE**

|  |  |
| --- | --- |
| **1 do 3. razreda** |  |
| **Učenici** | U ponedjeljak trebaju pogledati snimljene online materijale prema rasporedu o čemu će ih obavijestiti razrednik.  U utorak također gledaju snimljene materijale i testiraju razrede s predmetnim nastavnicima.  Od srijede idu u virtualni razred i slijede upute razrednika i predmetnih nastavnika. |
| **Nastavnici** | U ponedjeljak razrednici testiraju virtualnu učionicu s učenicima, u utorak i predmetni nastavnici.  Od srijede razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. |
| **Roditelji** | Ako učenik nije bio aktivan cijeli dan u virtualnom razredu,svoj izostanak treba opravdati razredniku |

|  |  |
| --- | --- |
| **Maturanti** |  |
| **Učenici** | U ponedjeljak gledaju nastavu na Sportskoj televiziji i testiraju virtualni razred s razrednikom.  U utorak gledaju nastavu na SPTV i testiraju virtualni razred s razrednikom i predmetnim nastavnicima,  idu u virtualni razred i slijede upute razrednika i predmetnih nastavnika. |
| **Nastavnici** | U ponedjeljak razrednici testiraju virtualnu učionicu s učenicima, u utorak i predmetni nastavnici.  Od srijede razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. |
| **Roditelji** | Ako učenik nije bio aktivan cijeli dan u virtualnom razredu svoj izostanak treba opravdati razredniku. |

Raspored prikazivanja Sportska televizija (SPTV)

|  |  |  |
| --- | --- | --- |
| **razred** | **termin** | **predmeti** |
| maturanti | 12.45.-14 h | MAT, HRV, GEO, ENG, NJEM |

Na **mrežnim stranicama škole** treba objavljivati sve informacije s odgovarajućim rasporedom i poveznicama (linkovima) na virtualne učionice.